Folketing
1997-10-30

SF vil derfor foreslå, at MIKA-rammens katastrofedel fremover anvendes i overensstemmelse med traditionerne for god dansk bistand. Og konkret skal det fortolkes sådan, at SF ønsker - og vi håber så sandelig, at ministeren for udviklingsbistand kommer med en redegørelse, der svarer hertil - at administrationen af katastrofedelen af MIKA-fonden bliver administreret af Udenrigsministeriet, således at man rent faktisk kan anvende den projektekspertise, som Udenrigsministeriets udviklingsafdeling har, til lige præcis at ramme det således ind, at man ikke fremover vil kunne se, at vi fra SF's side kan sætte spørgsmålstegn ved, om en given støtte forhindrer en fredsproces, for det er altså de elementer, der skal involveres i den fremtidige brug af katastrofedelen.